પણ ડરવાનો વારો હવે Max નો હતો , કારણકે ઘુસતા તો ઘુસી જવાયું પણ હવે એના ટાંટિયા એકી બેકી થવા માંડ્યા ! અને જાણે એના ડરને એ લોકોએ { Monsters } સુંઘી લીધો હોય તેમ તેઓ ધીરે ધીરે Max ને ઘેરવા માંડ્યા . અને તેમાંથી એકે કહ્યું કે મને તો આ કોઈ નવીન જાતનું પક્ષી લાગે છે , આપણે આને ખાઈ જવું જોઈએ , આનું માંસ ખુબ જ પોંચું અને સ્વાદિષ્ટ હશે અને Max ના મોતિયા મરી ગયા . . ધક ધક ધક ધક { માધુરી ની જેમ નહિ , ભાઈ ઈ ઈ ! } અને જેમ છેલ્લી ઘડીએ કોઈ પડકાર કરી બેસે તેમ Max એ પડકાર કર્યો કે ખબરદાર . . જો કોઈ આગળ આવ્યા છો તો અહીના અહી જીવતા ભૂંજી નાખીશ , તમે મારા કદ પર ન જાતા , નહીતર જીવ ગુમાવવાનો વારો આવશે !!! હું બીજી દુનિયામાંથી આવું છું અને હું ત્યાનો રાજા છું . . અને ખલાસ Monsters ત્યાં ને ત્યાં થંભી ગયા , હવે ડરવાનો વારો હતો Monsters નો ! [ અને આમ કોઈ પણ જગ્યાએ મન ઘડંત વાર્તાઓ ઘડી કાઢવાની ફાવટ , Max ને અહી કામ લાગી 🙂 ] { જે પણ લોકો નાનપણમાં આવી વાર્તાઓ ઘડી કાઢતા , તેઓ કોમ્પ્યુટર સામે પોતાનો હાથ ઉંચો કરે }